7.4. Diàleg d'estat dels dispositius
| 7. Altres diàlegs |

### 7.4. Diàleg d'estat dels dispositius

Figura 15.107. El diàleg d'«Estat dels dispositius»

Aquesta finestra reuneix les opcions actuals de la Caixa d'eines per a cadascun dels vostres dispositius d'entrada: el ratolí (anomenat «Core pointer») o la tauleta, si en teniu una. Aquestes opcions estan representades per icones: colors del primer pla i del fons, pinzell, patró i degradat. Excepte pels colors, fent clic a una icona s'obre la finestra que us permet seleccionar una altra opció; la caixa d'eines s'actualitzarà quan es canviï. Podeu arrossegar i amollar elements en aquest diàleg.

El botó Desa l'estat del dispositiu a la part inferior de la finestra realitza la mateixa acció que el botó Desa ara la configuració del dispositiu d'entrada al Dispositius d'entrada de les preferències.

#### 7.4.1. Activeu el diàleg

Aquest diàleg és un diàleg acoblable; mireu la secció Secció 2.3, «Diàlegs i acobladors» sobre el seu ús.

- Des d'un menú principal: Finestres → Diàlegs acoblables → Estat del dispositiu.

- Des del menú de la pestanya en qualsevol diàleg: Afegeix un acoblador → Estat del dispositiu

7.3. Editor de predefinits |  | 7.5. Consola d'errors

Report a bug in GIMP Informa d'un error de documentació