5.7. Exporta la imatge com a HEIF/HEIC
| 5. Diàlegs relacionats amb els fitxers |

### 5.7. Exporta la imatge com a HEIF/HEIC

HEIF significa format de fitxer d'imatge d'alta eficiència. També conegut com a codificació d'imatges HEIC d'alta eficiència.

Es pot emmagatzemar el doble d'informació tant en una imatge HEIF com en una imatge JPEG de la mateixa mida, resultant en una millor qualitat. A partir de setembre de 2022, cap navegador no admetrà HEIF de forma nativa.

Més informació a Viquipèdia.

Figura 15.62. El diàleg Exporta a HEIF/HEIC

Opcions HEIF
  Sense pèrdua

    Quan està marcada, la imatge s'exportarà amb compressió sense pèrdua. Això crearà una imatge de major qualitat a costa d'una mida de fitxer més gran.

  Qualitat

    Si sense pèrdua no està marcat, aquest valor determina la qualitat de la compressió de la imatge. 100 proporciona la millor qualitat d'imatge i la compressió més baixa, mentre que 0 proporciona la compressió més alta i la pitjor qualitat d'imatge.

  Format de píxels

    Defineix el format de píxel que ha d'utilitzar la imatge exportada per al submostratge de color. Hi ha tres opcions:

    - YUV420: Adequat per a fotografies amb compressió amb pèrdua. Aquest format és més compatible amb altres programaris que utilitzen HEIF.

    - YUV444: quan s'utilitza amb un ajust alt de Qualitat, aquest format exporta una imatge sense pèrdua visual.

    - RGB: útil quan s'exporten imatges amb una qualitat real sense pèrdues.

  Profunditat de bits

    Determina si les dades dels píxels s'han d'emmagatzemar utilitzant 8 bits, 10 bits o 12 bits per canal de color.

  Velocitat del codificador

    L'intercanvi entre velocitat i compressió. Lent proporcionarà una mida de fitxer més petita però trigarà més a codificar-se.

  Desa el perfil del color

    Si està marcada, el perfil de color s'incrustarà a la imatge exportada.

  Desa Exif

    Si està marcada, les metadades Exif s'incrustaran a la imatge exportada.

  Desa XMP

    Si està marcada, les metadades XMP s'incrustaran a la imatge exportada.

5.6. Exporta la imatge com a GIF |  | 5.8. Exporta la imatge com a JPEG

Report a bug in GIMP Informa d'un error de documentació