Capítol 8. Combinació d'imatges
| Part II. Com convertir-se en un mag del GIMP? |

## Capítol 8. Combinació d'imatges

## 1. Introducció a les capes

Podeu pensar en les capes com una pila de diapositives. Utilitzant les capes, podeu crear una imatge de diverses parts conceptuals, cadascuna de les quals es pot manipular sense afectar cap altra part de la imatge. Les capes s'apilen les unes sobre les altres. La capa de sota és el fons de la imatge i els components del primer pla de la imatge es troben a sobre.

Figura 8.1. Una imatge amb capes

Capes de la imatge

Imatge resultant

No hi ha límit en el nombre de capes que pot tenir una imatge, només la quantitat de memòria disponible al sistema. No és estrany que els usuaris avançats treballin amb imatges que contenen dotzenes de capes. Podeu agrupar capes per a facilitar el treball i hi ha moltes ordres per a gestionar les capes.

L'organització de les capes d'una imatge es mostra en el diàleg de capes. El seu funcionament es descriu detalladament en la secció diàleg de capes, però aquí en tractem alguns aspectes, en relació amb les propietats de la capa que mostren.

Each open image has at any time a single active drawable. A «drawable» is a GIMP concept that includes layers, but also several other items, such as channels, layer masks, and the selection mask. Basically, a «drawable» is anything that can be drawn on with painting tools. If a layer is currently active, it is shown highlighted in the Layers dialog, and its name is shown in the status area of the image window. If not, you can activate it by clicking on it. If none of the layers are highlighted, it means the active drawable is something else than a layer.

A la barra de menú, podeu trobar un menú anomenat Capa, que conté una sèrie d'ordres que afecten la capa activa de la imatge. Es pot accedir al mateix menú fent clic amb el botó dret al diàleg de capes.

### 1.1. Propietats de la capa

Cada capa d'una imatge té una quantitat d'atributs importants:

Nom

  Cada capa té un nom. Aquest s'assigna automàticament quan es crea la capa, però podeu canviar-lo. Podeu canviar el nom d'una capa fent doble clic al diàleg de capes o fent clic amb el botó dret del ratolí allà i, a continuació, seleccionant l'entrada superior al menú que apareix, Edita els atributs de capa.

Presència o absència d'un canal alfa

  Un canal alfa conté informació sobre com és de transparent una capa en cada píxel. Aquesta es visualitza en el diàleg de canals: blanc és completament opac, negre és completament transparent, i els nivells de grisos són transparències parcials.

  La capa de fons és especial. Si acabeu de crear una imatge nova, només té una capa, que és la capa de fons. Si la imatge s'ha creat amb un tipus d'emplenament opac, aquesta capa no té canal alfa. Per a obtenir una capa de fons amb transparència, creeu la imatge nova amb un tipus d'emplenament transparent o utilitzeu l'ordre Afegeix un canal alfa.

  Si afegiu una capa nova, fins i tot amb un tipus de farciment opac, s'afegeix automàticament un canal Alfa a la capa.

  Totes les capes que no són la capa inferior d'una imatge tenen automàticament un canal alfa, però no podeu veure una representació en escala de grisos dels valors alfa. Vegeu Alpha al glossari per a obtenir més informació.

  Exemple de canal alfa.

  Figura 8.2. Exemple de canal alfa: imatge bàsica

  Aquesta imatge té tres capes pintades amb vermell, verd i blau purs i 100% opacs. Al diàleg del canal, podeu veure que s'ha afegit un canal alfa. És blanc perquè la imatge no és transparent ja que hi ha almenys una capa 100% opaca. La capa actual és la vermella: com que està pintada de roig pur, no hi ha verd ni blau i els canals corresponents són negres.

  Figura 8.3. Exemple de canal alfa: una capa transparent

  La part esquerra de la primera capa s'ha fet transparent (via Secció 2.2, «Selecció rectangular», després Edita → Neteja). La segona capa, la verda, és visible. El canal Alfa encara és blanc, ja que hi ha una capa opaca en aquesta part de la imatge.

  Figura 8.4. Exemple de canal alfa: dues capes transparents

  La part esquerra de la segona capa s'ha fet transparent. La tercera capa, blava, és visible a través de la primera i la segona capa. El canal alfa encara és blanc, ja que hi ha una capa opaca en aquesta part de la imatge.

  Figura 8.5. Exemple de canal alfa: tres capes transparents

  S'ha netejat la part esquerra de la tercera capa. El canal Alfa encara és blanc i la part esquerra de la capa és opaca, ja que la capa de fons no té canal Alfa. En aquest cas, l'ordre Esborra funciona com la Goma d'esborrar i utilitza el color de fons de la caixa d'eines.

  Figura 8.6. Exemple de canal alfa: canal alfa afegit al fons

  Hem utilitzat l'ordre Capes → Transparència → Afegeix un canal alfa, a la capa de fons. Ara, la part esquerra de la imatge és totalment transparent i té el color de la pàgina on es mostra la imatge. La part esquerra de la miniatura del canal alfa és negra (transparent) al diàleg del canal.

Tipus de capa

  El tipus de capa ve determinat pel tipus d'imatge (vegeu la secció anterior) i la presència o absència d'un canal alfa. Aquests són els tipus de capa possibles:

  - RGB

  - RGBA

  - Gris

  - Escala de grisos A

  - Indexat

  - Indexat A

  La raó principal és que alguns filtres (al menú Filtres) només accepten un subconjunt de tipus de capa, i apareixen desactivats al menú si la capa activa no té un tipus compatible. Sovint podeu corregir això canviant el mode de la imatge, o afegint o eliminant un canal alfa.

Visibilitat

  És possible llevar una capa de la imatge, sense necessitat de destruir-la, fent clic en el símbol (ull obert) en el diàleg de capes. Això s'anomena «canviar la visibilitat» de la capa. Moltes operacions sobre una imatge tracten les capes ocultes com si no existissin. Quan treballeu amb imatges que contenen moltes capes, amb diferents opacitats, podeu obtenir una millor visió dels continguts de la capa que vulgueu modificar ocultant algunes de les altres capes.

  | Suggeriment
  Si feu Maj i clic en la icona de l'ull, s'oculten totes les capes excepte aquella en què heu fet clic.

Activa la capa

  Normalment feu clic sobre la capa en la qual voleu treballar, fent clic a la llista de capes. Quan teniu moltes capes, no és fàcil trobar a quina capa pertany un element de la imatge: aleshores, premeu Alt i feu clic amb la roda del ratolí a sobre d'aquest element per a activar-ne la capa corresponent. Les capes disponibles desfilaran cap a la part superior mentre es mantingui premut Alt i la capa escollida es mostrarà temporalment a la barra d'estat.

Configuració del bloqueig de capa

  Si feu clic a la dreta de la icona de l'ull, podreu seleccionar la configuració de bloqueig per a la capa.

Efectes de capa

  Directament a l'esquerra de la miniatura de la imatge, veureu la icona Efectes de capa si aquesta capa té efectes afegits.

Mida i límits

  En el GIMP, els límits d'una capa no coincideixen necessàriament amb els límits de la imatge que la conté. Quan creeu text, per exemple, cada element de text pertany a la seva pròpia capa separada, i la mida de la capa s'ajusta automàticament per a contenir el text i res més. A més, quan creeu una capa nova mitjançant tallar i enganxar, la capa nova té la mida prou gran com per a contenir l'element enganxat. A la finestra de la imatge, els límits de la capa activa actualment es mostren esbossats amb una línia discontínua en negre i groc.

  La raó principal per la qual això importa és que no podeu fer res a una capa fora dels seus límits, llevat que hàgiu habilitat Expansió de les capes en les opcions eines de pintura. Si això causa problemes, podeu alterar les dimensions de la capa utilitzant qualsevol de les diverses ordres que podeu trobar a prop de la part inferior del menú Capes.

  | Nota
  La quantitat de memòria que consumeix una capa la determinen les dimensions, no el contingut. Així que, si treballeu amb imatges grosses o que contenen moltes capes, pot resultar convenient retallar les capes a la mida mínima necessària.

Opacitat

  L'opacitat d'una capa determina quant deixa passar els colors de les capes que hi ha per sota de la pila. El rang d'opacitat va de 0 a 100; 0 és completament transparent, i 100, completament opac.

Mode

  El mode d'una capa determina la manera en què els colors es combinen amb els colors de les capes que té per sota, per produir el resultat visible. Aquest concepte és prou complex i prou important per dedicar-li una secció completa. Consulteu la Secció 2, «Modes de la capa».

Màscara de capa

  A més del canal alfa, hi ha una altra manera de controlar la transparència d'una capa: afegint una Màscara de capa, que és un dibuixable extra en escala de grisos associat a la capa. Una capa no té màscara per defecte: s'ha d'afegir específicament. Les màscares de capa i el seu ús es descriuen detalladament en la secció màscara de capa.

10.2. Creació d'una forma bàsica |  | 2. Modes de la capa

Report a bug in GIMP Informa d'un error de documentació