4.4. Comprimint imatges
| 4. Tasques habituals |

### 4.4. Comprimint imatges

Figura 3.16. Imatge d'exemple per a desar en JPEG

Si teniu imatges que ocupin molt d'espai en el disc, podeu reduir aquest espai fins i tot sense canviar les dimensions de la imatge. La millor compressió d'imatge s'aconsegueix amb el format JPG, però fins i tot si la imatge ja està en aquest format, generalment podeu aconseguir que ocupi menys espai, ja que El format JPG té un esquema de compressió adaptatiu que permet estalviar en diferents nivells de compressió. L'inconvenient és que com menys espai ocupi la imatge, més detall de la imatge original perdreu. També hauríeu de tenir en compte que en desar repetidament en format JPEG provoca cada vegada més degradació a la imatge.

Les imatges es carreguen i es desen com a fitxers .XCF. S'ha carregat la imatge JPG com a XCF. El GIMP us ofereix Fitxer → Sobreescriure nom-imatge.jpg o Fitxer → Anomena i exporta per obrir el diàleg «Exporta la imatge»).

Figura 3.17. Diàleg «Exporta la imatge»

El diàleg s'obre amb el nom del fitxer ja seleccionat en el camp Nom, amb l'extensió per defecte. Suprimiu l'extensió existent i escriviu «.jpg». El GIMP determinarà el tipus de fitxer a partir de l'extensió. Feu clic a Exporta. Això obre el diàleg Exporta la imatge com a JPEG que conté el control Qualitat.

El diàleg Exporta la imatge com a JPEG utilitza valors predeterminats que redueixen la mida de la memòria mentre conserven una bona qualitat visual; això és el més segur i ràpid de fer.

Figura 3.18. Exemple per a un JPEG amb una compressió moderada

Qualitat: 90 (predeterminat); Mida: 33.7 KiloBytes

Qualitat: 75; Mida: 20,1 kilobytes

Reduïu la Qualitat de la imatge per fer-la encara més petita. La qualitat reduïda degrada la imatge, així que assegureu-vos de marcar «Mostra la previsualització a la finestra de la imatge» per a mesurar visualment la degradació. Una configuració de Qualitat a 10 produeix una imatge de molt baixa qualitat que utilitza molt poc espai en el disc. Una qualitat a 75 produeix una imatge raonable utilitzant molt menys espai en el disc, que, al seu torn, es carregarà molt més ràpid en una pàgina web. Tot i que la imatge està una mica degradada, és acceptable per al propòsit previst.

Per a acabar, ací hi ha una comparació de la mateixa imatge amb diversos graus de compressió:

Figura 3.19. Exemple per a un JPEG amb molta compressió

Qualitat: 10; mida: 3,4 kilobytes

Qualitat: 40; mida: 9,3 kilobytes

Figura 3.20. Exemple per a un JPEG amb una compressió moderada

Qualitat: 70; mida: 15,2 kilobytes

Qualitat: 100; mida: 72,6 kilobytes

4.3. Canviar la mida d'una imatge per a imprimir |  | 4.5. Escapça una imatge

Report a bug in GIMP Informa d'un error de documentació