11.3. Còmic
| 11. Filtres artístics |

### 11.3. Còmic

#### 11.3.1. Panoràmica

Figura 17.207. Exemple pel filtre «Còmic»

Imatge original

Filtre «Còmic» aplicat

El filtre Còmic modifica la capa activa o selecció perquè es vegi com un dibuix de còmic amb colors sòlids. El resultat és com un dibuix fet amb retolador negre i després acolorit. Això s'aconsegueix mitjançant l'enfosquiment de les zones clarament més fosques que les del voltant.

#### 11.3.2. Activació del filtre

El filtre es troba en el menú principal Filtres → Artístic → Còmic....

#### 11.3.3. Opcions

Figura 17.208. Opcions del filtre «Còmic»

Predefinits, «Tipus d'entrada», Retallat, Opcions de barreja, Previsualització, Combina el filtre, Vista dividida

  | Nota
  Aquestes opcions es descriuen a Secció 2, «Característiques comunes».

Radi de la màscara

  Aquest paràmetre controla la mida de les superfícies sobre les quals hi opera el filtre. Un valor alt fa un color negre gruixut amb poc detall, mentre que un valor baix és més subtil i se'n conserven més detalls.

Percentatge de negre

  Aquest paràmetre controla la quantitat de color negre afegit a la imatge. Els valors més baixos fan les transicions més suaus a les àrees fosques i les línies negres són menys evidents. Els valors més alts fan línies més gruixudes, més fosques i dentades. Els valors mitjans funcionen millor.

11.2. Aplica l'efecte tapís |  | 11.4. Cubisme

Report a bug in GIMP Informa d'un error de documentació