6.8. Ombra caiguda
| 6. Filtres de llums i ombres |

### 6.8. Ombra caiguda

#### 6.8.1. Panoràmica

Figura 17.127. Exemple del filtre «Ombra caiguda»

Imatge original

Utilitzant l'«Ombra caiguda» GEGL

Amb aquest filtre GEGL podeu afegir una ombra caiguda a una imatge, una selecció o text. Podeu triar el color, la posició i la mida de l'ombra.

#### 6.8.2. Activació del filtre

Podeu trobar aquest filtre al menú principal Filtres → Llums i ombres → Ombra caiguda….

Està disponible si la imatge conté un canal alfa (vegeu Secció 7.36, «Afegeix canal alfa»). En cas contrari, estarà inhabilitat.

#### 6.8.3. Opcions

Figura 17.128. Opcions del filtre «Ombra caiguda»

Predefinits, «Tipus d'entrada», Retallat, Opcions de combinació, Previsualització, Combina el filtre, Vista dividida

  | Nota
  Aquestes opcions es descriuen a Secció 2, «Característiques comunes».

X, Y

  La capa que conté l'ombra caiguda es mou horitzontalment per X píxels i verticalment per Y píxels. El desplaçament X i Y determina on es trobarà l'ombra en relació a la imatge. Els valors alts fan que la font de llum imaginària sembli que estigui lluny en direcció horitzontal o vertical, i els valors baixos fan que es vegi més a prop de la imatge.

  El desplaçament pot ser negatiu, portant l'ombra a l'esquerra de la imatge si X < 0, o per sobre si Y < 0.

  Per pura curiositat, es pot veure clarament la capa de l'ombra caiguda ajustant el radi de difuminat a 0 i movent l'ombra amb X i Y.

Radi del difuminat

  Després de crear l'ombra, un Difuminat gaussià s'aplicarà amb un radi específic a la capa de l'ombra, s'obtindrà una aparença realista de l'ombra caiguda.

Creix la forma

  Podeu triar la forma que s'utilitzarà per a ampliar o contraure l'ombra. Les opcions haurien de ser autoexplicatives: Cercle (per defecte), Quadrat, o Diamant).

Eixampla el radi

  La distància per expandir l'ombra abans de difuminar-se. En canvi, un valor negatiu contraurà l'ombra.

Color

  Ací podeu triar el color de l'ombra. Només heu de fer clic al selector de colors i seleccioneu un color quan aparegui el mostrari, o utilitzeu el comptagotes per a triar un color de la imatge.

Opacitat

  Opacitat de l'ombra. El valor per defecte és de 0,500, però podeu seleccionar qualsevol altre valor de 0 (transparència completa) a 2,00 (opacitat completa).

#### 6.8.4. Utilitzant el filtre Ombra caiguda

Aquest filtre Ombra caiguda GEGL és sorprenent: si l'apliqueu directament a la imatge tal com ho feu amb el filtre antic, no obtindreu res, tret que tingueu àrees transparents a la imatge.

Per a obtenir el mateix resultat que el filtre antic:

1. Obriu la imatge original.

2. Obriu una imatge nova, una mica més gran que la imatge original, plena de transparència.

3. Copieu la imatge original i enganxeu-la a la nova imatge. Es crea una selecció flotant al diàleg de capes.

4. Ancora la selecció flotant.

5. Seleccioneu Capes → Escapça al contingut.

6. Seleccioneu Capes → Mida del límit de la capa...: establiu la mida de la capa a la mateixa mida que la imatge i ompliu-la amb transparència; feu clic al botó Centre. Després feu clic al botó Canvia la mida.

7. Obriu el quadre de diàleg de l'Ombra caiguda: l'ombra es mostra en la previsualització del llenç. Podeu canviar els valors de les opcions predeterminades.

8. Finalment, afegiu una nova capa de la mateixa mida que la imatge i l'ompliu amb el color que vulgueu donar al fons. Desplaceu aquesta capa a sota de la pila de les capes.

9. Feu clic a D'acord per a aplicar el filtre.

Aplicació del filtre a una selecció:

1. Obriu la imatge original.

2. Obriu una imatge nova, de la mateixa mida que la imatge original, plena de transparència.

3. Crea la selecció

4. Copieu la selecció i enganxeu-la a la nova imatge. Es crea una selecció flotant al diàleg de capes.

5. Ancora la selecció flotant.

6. Seleccioneu Capes → Escapça al contingut.

7. Seleccioneu Capes → Capa a la mida de la imatge (amb transparència).

8. Obriu el quadre de diàleg de l'Ombra caiguda: l'ombra es mostra en la previsualització del llenç. Podeu canviar els valors de les opcions predeterminades.

9. Finalment, afegiu una nova capa de la mateixa mida que la imatge i l'ompliu amb el color que vulgueu donar al fons. Desplaceu aquesta capa a sota de la pila de les capes.

   També podeu utilitzar la imatge original com a fons: desfer la selecció, copiar-la i enganxar-la com a nova capa a la nova imatge. Desplaceu la nova capa a sota de la pila de capes.

10. Feu clic a D'acord per a aplicar el filtre.

Aplicació del filtre a un text:

El procediment és més senzill a l'hora de crear una ombra caiguda per a un text: crea el text i aplica el filtre Ombra caiguda directament.

6.7. Espurnes |  | 6.9. Ombra llarga

Report a bug in GIMP Informa d'un error de documentació