14.16. Laberint
| 14. Filtres de renderització |

### 14.16. Laberint

#### 14.16.1. Visió general

Figura 17.366. Un exemple de la composició d'un laberint.

Aplicació del filtre «Laberint»

Aquest filtre genera un patró amb un laberint aleatori en blanc i negre. El resultat sobreescriurà per complet el contingut previ de la capa activa. Se'n mostra un exemple típic al damunt. Sou capaços de trobar el camí des del centre fins a la vora?

#### 14.16.2. Activació del filtre

Podeu trobar aquest filtre al menú Filtres → Compon → Patró → Laberint….

#### 14.16.3. Opcions

Figura 17.367. Opcions del filtre «Laberint»

Predefinits, «Tipus d'entrada», Retallat, Opcions de combinació, Previsualització, Combina el filtre, Vista dividida

  | Nota
  Aquestes opcions es descriuen a Secció 2, «Característiques comunes».

Amplada, Alçada

  Aquests lliscadors controlen la quantitat de camins que tindrà el laberint. El valor més petit per l'amplada i l'alçada produirà el màxim de camins que podreu obtenir. El mateix passa si incrementeu el nombre de peces dels camps Peces a l'Amplada i a l'Alçada. El resultat només semblarà realment un laberint si l'amplada i l'alçada són iguals.

Tipus d'algoritme

  Per al laberint, podeu triar entre aquests dos algoritmes: Cerca en profunditat i Algoritme de Prim. Només un informàtic pot saber la diferència entre ells.

Enrajolat

  Si voleu utilitzar el laberint com a patró, el podeu fer enrajolat activant la casella.

Llavor aleatòria, Llavor nova

  Aquesta opció controla l'aleatorietat del filtre. La casella llavor aleatòria us permet introduir manualment una llavor per a l'algorisme d'aleatorització utilitzat. També podeu generar una llavor aleatòria prement el botó Llavor nova. Si s'utilitza la mateixa llavor aleatòria en la mateixa situació, el filtre produeix exactament els mateixos resultats. Una llavor aleatòria diferent produeix resultats diferents.

Color del primer pla, Color del fons

  Podeu triar colors per al laberint i el fons. Els predeterminats són colors de la caixa d'eines.

14.15. Sinusoide lineal |  | 14.17. Sinus

Report a bug in GIMP Informa d'un error de documentació